cyanic-selkie/wikianc huggingface dataset:
محمد أوناجم
مع الوداد البيضاوي
شارك محمد أوناجم مع الوداد ف 103 ماطش، منها 61 ماطش فالبطولة و42 ماطش فدوري أبطال إيفريقيا، ماركا فيها 15 بيت وصنع 34 خرين وشد  7 د الإنضارات.
موسم 2018-2019
لعب محمد أوناجم مع الوداد البيضاوى 34 ماطش، فيهم 23 ماطش فالبطولة لمغريبية و11 ماطش فدوري أبطال إيفريقيا، ماركا فيهم 8 د البيوت واحد فيهم ماركاه ف التشمبيونس ليڭ ديال إيفريقيا وصنع 15 بيت خور، وشد إندار واحد.
مع الزمالك
فالميركاتو ديال صيف 2019 ، مشى أوناجم للزمالك المصري، وربح معاهم الكاس ديال مصر فالماطش ديالو لول. ف 15 يناير 2020، ماركا محمد أوناجم البيت التاني فماطش الزمالك كونطر الجونة فالدقيقة 51، فالتيران ديال الجونة هاد الماطش كان داخل فماطشات الدورة  13 ديال الدوري المصري. ف 28 فبراير 2020، ماركا محمد أوناجم البيت لول لفريق الزمالك كونطر الترجي التونسي فالدقيقة 31، هاد الماطش سلا لصالح الزمالك بتلاتة لواحد و كان فالتيران ديال القاهرة و كان داخل فماطشات ديال دوري أبطال إيفريقيا. ربح أوناجم مع الزمالك بطولة كاس مصر و بطولة السوبير الإيفريقي والمصري كونطر الترجي التونسي والأهلي المصري.
مع الوداد الرياضي
ف 30 يناير 2021، علن نادي الزمالك باللي مسلف محمد أوناجم لنادي الوداد المغريبي مقابل 100 ألف دولار.
مع المونتخب
لعب مع المونتخب ماطش واحد كونطر كوريا الجنوبية نهار 10 أكتوبر 2017 فاش كان هيرفي رونار هو المودريب.
سالف لونجا
سالف لونجا ولا (نونجا) هي محاجية ولا حيكاية شعبية كتتعاود بزاف فالريف لكبير من لحوسيمة حتال بركان و كاينة حتى فلجازاير و ليبيا و كيما گاع التورات الشعبي كتلقا ختيلافات فالروايات.
تأتير تقافي
لمحاجية ديالت سالف لونجا حققها وجمعها لباحت عبد الله لحسايني ونشرها فالدراسة ديالو لي عنوانها "بنو يزناسن القصة الكاملة" الطبعة الزاوجة و نشرها عاود فكتاب مستاقل بحال قصص لأطفال اللي مرسومة.
هاد لمحاجية خذاتها منظمة أكاديمية التراث و ردتها متحان يتنافسو عليها التلامد ديال الثانوي مابين مدينت بركان ومدينت وجدة فلجائيزة ديال لحكاية التراثية ف 2018.
ليتيحاد ديال لجاميعات لؤروپية د كورة
ليتيحاد ديال لجاميعات لؤروپية د كورة (بالنݣليزية: Union of European Football Associations، بلفرانساوية: Union des associations européennes de football) أولّا UEFA هي وحدة من بين ستة ديال لمنضامات اللي داخلين تحت الرياسة د لفيفا فؤروپا. هاد لكونفيديرالية داخل فيها 55 دولة واللي لأغلبية ديالهوم فؤروپا (كاينين دول من آسيا. تأسسات هاد لكونفيديرالية نهار 15 يونيو 1954 فمدينة بازل ف سويسرا مع 31 بلاد، 25 منهوم كانو حاضرين فلجتيماع ديال التأسيس ، من مورا ستيشارات لولانيين مابين الطاليان، فرانسا و بلجيكا. ليوما لمقر ديالها كاين فمدينة نيون ف سويسرا، وكايترأسو الصلوڤيني أليكساندر تشيفيرين.
لپالماريس ديال لمونتخابات
كيفاش كايتّقرا لجدوال
عوام 1980
عوام 1980 ؤلا عقد 1980 هوّ عقد ديال الزمان بدا ف 1 يناير 1980 و سالا ف 31 دجنبر 1989.
كرونولوجيا
مقالات د لعقد د 1980: 1980 · 1981 · 1982 · 1983 · 1984 · 1985 · 1986 · 1987 · 1988 · 1989
الله (كلمة)
تصغير|كلمة "الله" مكتوبة بالخط العربي ف اللغة العربية، كلمة الله أصلها عربي، ستعملوها العرب قبل الإسلام و كيتعتبر الله هو الإله الحق لي تاق الانسان به من آدم ل دابا وقبل الإسلام وغالب المسلمين.
محسن متولي
محسن متولي (مزيود ف 3 مارس 1986) هو كوايري مغريبي.
أليكساندر جولي
أليكساندر جولي (مزيود ف 30 أبريل 1870 ف مونطروي سو بوا ف فرانسا، مات ف 27 فبراير 1913 ف قسنطينة ف دزاير) باحت فرانساوي لي كان كيتقن لعربية ؤ لأمازيغية.
كاريير
ف 1899، مشا ف مهمة ل تيديكلت. كان ؤستاد ف لمدراسة د قسنطينة، ؤ موراها ف مدينة لجزائر. كان عضو ف مهمة علمية ف لمغريب مابين 1904 ؤ 1906. من 1907، ولّا ؤستاد د لعربية ف قسنطينة ؤ منسق د وزارة تّعليم لعومومي. دار بزاف د لأبحات على دزاير، تونس ؤ لمغريب، سيرتو ف تطوان. جّوج لّولين بانو ف لبولتان ديال لباحتين د لجغرافيا ف لجزائر. لبحت لّخر تّنشر ف لارشيڤ لمغريبي، ؤ داير وصف تفصيلي د تطوان ؤ لمضاهر تّقافية ؤ جّتيماعية ديالها.
لأبحات ديالو كانت كاتشمل لجغرافيا، صوسيولوجيا ؤ لّيسانيات، ؤ بانو بزاف منهوم ف لمجلة لأكاديمية "لمجلة لإفريقية". ؤ كانت عندو معرفة موسوعية ؤ تقافة كبيرة. كان كيسافر بزاف ؤ خدم ڭاع ف شي وقت تا سرّاح د شّياه.
زكريا الوردي
زكريا الوردي (مزيود ف 17 غشت 1998) هو كوايري مغريبي.
كريم الأحمدي
كريم الأحمدي، هو كوايري مغريبي.
يونس بلهندة
يونس بلهندة (مزيود ف 25 فبراير 1990) هو كوايري مغريبي.
ماريا أوزاوا
ماريا أوزاوا (ب الجاپونية 小澤マリア) (تولدات 8 يناير 1986) ؤلا كيما تعرفات ب بسمية ميابي (ب نّڭليزية Miyabi) هي نجمة پورنو جاپونية مشهوررة، تيعطو عليها معبودة د لڤيديوات د لپورنو (Adult video idol) ف بلادها الجاپون.
كاريير و نشأة
كبرات أوزاوا ف إقليم هوكايدو الجاپوني. لأم جاپونية وباها من أصل كانادي فرانساوي. قرات فمدرسة دولية، و نضمات لأكاديمية مسيحية فالجاپون وتتقول بلي نّڭليزية تاعتها كانت ديما حسن من تاع صحابها. ف 2002، و فاش كانت باقية طالبة، بانت فإشهار فتلفزة تاع شكلاط المدة ديالو 30 ثانية.
لونا ريڤال
لونا ريڤال هي مومتيلة پورنوڭرافية فرانساوية تولدات نهار 24 يناير 1997 ف مدينة ديجون ف فرانسا.
تلعاب
تصغير|التلعاب كايسهل المشاركة ف أنشطة بحال التعلام د شي حاجة ؤلا التجاويب على ستيطلاعات تجارية. التلعاب (النڭليزية: Gamification) هو واحد لمحاولة ستراتيجية باش تحسن واحد السيسطيم، ؤلا لخدمة، ؤلا لمنظمة ؤلا واحد لاكتيڤيطي على طريق أنك تدخل عليها نفس التجريبة للي ممكن تعيشها ف شي لعبة د الڤيديو ب غرض باش تموتيڤي ؤ تؤنڭاجي لخدايمي (user). هادشي كايتدار على طريق التدخال ؤ التطبيق ديال عناصر د الديزاين د اللعب ؤ د لمبادئ د اللعب (الديناميات ؤ الميكانيزمات) على كونطيكسات ماشي ديال اللعب.
التلعاب داخل ف الديزاين د سيسطيمات د الإقناع (Persuasive System Design) ؤ ف لعادة ما كاتخدّم عناصر من الديزاين د اللعب د لڤيديو ؤلا الڭييم   باش تحسن اللتيزام،  لينتاج، التركيز،  التعلام،  لكراوض-سورسين (Crowd-Sourcing)، الشدّان د لمعلومة، الروكريطمو ؤ التقييم د لخدامة، السهولة د التخدام، المنفعة د السيسطيمات،  السپور، المخالفات د الطريق، اللامبالات د الناخبين،  ؤ زيد ؤ زيد. واحد لمجموعة تاع لبوحوث لعلمية على موضوع التلعاب لقاو بلي عندها أثر إيجابي على الأفراد. ولكن كاين فوروقات على حساب لفرد ؤ لكونطيكس.
التقنيات د التلعاب
التقنيات د التلعاب كاتستغل الرغبة الطبيعة د بنادم ف التجماع (الصوصياليزاسيو)، التعلام، ليتقان، لمنافسة، التطفار ؤلا لينجاز، لمكانة الاجتماعية، التعبير على الدات، فعل الخير، ؤ ببساطة ديك التفاعل مع شي موقف للي كايشبه ل اللعب. الستراتيجيات اللولانية د التلعاب كانت كاتخدم المكافئة ديال اللعابا للي كايكملو شي مهمة ؤلا مسابقة باش يحفزوهم. النواع د المكافئات داخل فيهم التنقيط، المدياليات د لينجازات ؤ النيڤوات، التعمار د لبارة د لپروڭري، ؤلا تعطي عملة فتراضية ل اللعاب. أنك تخلي المكافئة د التكمال د الطاشات باينين ل لعّابا ؤخرين ؤلا توفر واحد لمنصة ديال التتويج هوما طرقان للي ممكن تموتيڤي بيها اللعابا باش يتنافسو بيناتهم.
مقاربة ؤخرى ل التلعاب هو تخلي الطاشات ف حد داتهم بحال شي لعبة. التقنيات للي كايتخدمو فهاد المقاربة داخل فيهم تعطي ختيار عندو معني، تؤنبوردي على طريق تيطوريال، تبقا غادي ؤ كاتطلع الصعوبية، ؤ تزيد شي حجّاية.
لعناصر د الديزاين د اللعب
لعناصر د الديزاين د اللعب هوما لمكونات الرئيسية د التطبيقات للي كاتخدم التلعاب. من بين هاد العناصر كانلقاو التنقيط، الميداليات، السلالم د المنافسة (leaderboard)، الڭراف د الپيرفورمونص، خوبّيرات عندها معنى، لأڤاطار، العشران.
التنقيط
التنقيط عنصر أساسي ف أغلب اللوعاب ؤ التطبيقات لملعّبة. كايكافيو بيهم اللعاب على فاش كاينجح يدير أنشطة محددة ف لمحيط لملعّب ؤ لغاراض منهم هو تمتل التقدم د اللعاب ف اللعبة ب طريقة رقمية. ممكن نفرقو بزاف د النواع د التنقيط بحال: النقط د الخبرة، النقط للي كاترجع، ؤلا التنقيط على السمعة. الدور الرئيسي د التنقيط هو توفر لفيدباك للعاب. التنقيط كا يخلي التصرف د اللعاب وسط اللعبة قابل ل لعبار ؤ كا يخدم كا فيدباك ؤ مكافئة لحضية ؤ مستامرة.
لأوسمة
تصغير|وسام ؤلا كاس للي ممكن اللعاب يربحو فاش يكمل شي طاشة لأوسمة كايتديفيناو كا تصوير متشاف ل الإنجازات للي ممكن تتربح ؤ تتكوليكصيونا ف وسط من لمحيط لملعّب. كايكونفيرميو لينجاز د اللعاب ؤ كايرمزو ل لستيحقاق ديالو، ؤ كايوريو بطريقة منضورة التكمال ديالهم ل النيڤوات ؤ لأهداف. الربيح د ميدالية مرهون على واحد لعدد د النقاط ؤلا على التكمال دشي أكتيڤيطي ف اللعبة. لأوسمة عندهم بزاف د الوضايف، كايخدمو يا كا أهداف ف حد داتهم يلا كانو الشروط د الربيح ديالهم معروفين ل اللعاب ؤلا كا رموز د لمكانة لجتيماعية للي فتراضيين. بحال ف لحالة د التنقيط، لأوسمة كا يعطيو رضّان لخبار (feedback) ل اللعاب حيت كايشهدو على كيفاش اللعاب پيرفورما. لأوسمة كايقدو يأترو ف لختيارات د اللعاب على طريق أنهم يخليوه يختار طرقان ؤ تحديات باش يربح لأوسمة للي فيهم. من فوق هادشي، حيت المدالية كا ترمز ل الإنتماء ل لمجموعة للي عندها ديك الميدالية، فا ممكن تشكل نوع من الضغط لجتيماعي على اللعابا للي ما عندهومش لمديالية، خصوصا إدا كانت صعيبة ؤلا نادرة.
الطابلو د لكلاصمو
تصغير|الطابلو د لكلاصمو د لعبة مايپل-ستوري Maplestory الطابلووّات د لكلاصمو كايصنفو اللعابة على حساب لمستوى د النجاح ديالهم ب لعتيماد على شي كريطّير د المنافسة. هادشي كايخليهم يديطيرمينيو شكون أحسن واحد پيرفورما فشي نشاط ؤ بالتالي كا يعونو اللعاب يتموقع ب النسبة ل اللعابة لوخرين. ولكن عاوتاني، لموتيڤاصيو للي كايعطيها الطابلو د لكلاصمو ممكن تكون مفزعة ف الجيهات بجوج. ويرباخ ؤ هانتر (Werbach and Hunter) كايعتابروهم وسائل فعالة د الموتيڤاسيو يلا كان اللعاب قريب بزاف من النيڤو التالي ولكن كايديموتيڤيو يلا كان اللعاب فالقاع ت الترتيب. التنافس للي كايتسببو فيه الطابلوات د الكلاصمو ممكن يخلق واحد الضغط جتيماعي للي يكون عندو تأتير إيجابي على التفاعل، لونڭاجمو ؤ التعلم د اللعاب. ولكن هاد التأتيرات ليجابية كاتكون غير فالحالة للي اللعابة ما كايكونش النڤوات ديالهم متباعدين بزاف على بعضياتهم.
الڭرافات د لپيرفورمونص
الڭرافات د لپيرفورمونص، للي كايتخدمو ف السيميلاصيونات ؤلا اللوعاب د الستراتيجية كايوفرو معلومات على لپيرفورمونص الحالية د اللعاب ب لمقارنة مع لپيرفورمونصات ديالو الفايتة. بالمقارنة مع الطابلو د الكلاصمو للي كايقارن لپيرفورمونص د اللعاب مع لعّابة ؤخرين، الڭرافات د لپيرفورمونص كايئفاليّيو التطور د لپيرفورمونص د اللعاب مع الوقت. بعكس السطوندار د الريفيرونص الجتيماعي ف الطابلووّات د لكلاصمو، الڭرافات د لپيرفورمونص كايعتامدو على السطوندار د الريفيرونص ل لفرد. فاش كايرسمو بطريقة ڭرافيك لپيرفورمونص د اللعاب على واحد المدة د الوقت، كايركزو على التطور ديالو. النضرية د الموتيڤياصيو كاتزعم باللي هادشي كايحفز المشيان جيهة ليتقان مع الوقت للي مفيد بزاف ل لعملية د التعلام.
لقصص لمؤتّيرة
لقصص لمؤتّيرة هي عناصر للي داخلة ف الديزاين د اللعبة ؤ ما عندهاش علاقة ب لپيرفورمونص د اللعاب. لحجّاية للي مغموسة فيها واحد لاپليكاصيو ملعبة كاتعطي كونطيكس ؤ معنى ل الناشاطات ؤ الشخصيات د اللعبة للي كاتكون كبر بزاف من الجرا مور النقط ؤ لينجازات. القصة ممكن تكومينيكا على طريق لعنوان د اللعبة ؤ لا على طريق سيناريوهات معقدين بحال ف أغلب اللوعاب المعاصرين. الحجايات ممكن يغلب عليها الطابع الواقيعي للي بعيد على لكونطيكس د اللعب ؤلا ممكن تخدم كا أنالوجي ل التصميم د العالم الحقيقي. هاد اللخرانية ممكن تغني الكونطيكسات المملة للي ما كاتنشطش الدماغ بزاف، ؤ كا نتيجة، تموتيڤي اللعابة، خصوصا يلا القصة كاتواتي المصلحة د اللعاب. بالتالي لقصص ؤلا لحجايات كاتشكل عنصر مهم ف التلعاب د شي أپليكاصو حيت كايبدلو لعالم لحقيقي ؤ كايزيدو واحد الطبقة ؤ لغلاف د المعنى ؤ المحاجية. مثال: أبليكاصيو د الفوتينڭ للي كاتخليك تتخيل راسك بحالا هارب من الزومبيات.
لاڤاطار
لاڤاطارات هو تصوير مرئي ديال اللعابة د اللعبة وسط لونڤيرونمو لملعّب. غالبا كايصاوبوهم ؤلا كايختاروهم اللعابة ب راسهم. لاڤاطارات يڭدو يكونو شي حاجة بسيطة بحال لپيكطوڭرامات ؤلا شي حاجة معقدة بحال أنيماصيو 3D. الشرط الضروري فيهم هو يئيدونتفيو ؤ يديسطانڭيو اللعاب من اللعابة لوخرين ؤ الشخصيات للي مكونطروليهم لورديناطور ب طريقة ما فيهاش لغلط. لاڤاطارات كايخليو اللعاب يصاوب هوية موازية، ؤ ف اللوعاب للي كوپيراتيڤ كاتخلي اللعاب يكون عندو نتماء لواحد جّماعة.
لعشران د اللعب
لعشران ف اللعب سوا كانو لعابة حقيقيين ؤلا شخصيات ماشي حقيقية تقد تخلق لمطايفة، التنافوس، ؤلا المعاونة. هاد اللخرانية ممكن تحفزها ب الواسطة ديال الكليكات (الجماعات) على طريق التصاويب ديال جماعات للي عندها أهداف مشتاركة. لاناليز ميطا ديال بزاف د لأدلة بينات بلي التخلاط ما بين لمطايفة ؤ لمعاونة كاتعطي نتايج فعالة ف التعلام.
عز الدين لعراقي
عز الدين لعراقي (تولد ف 1 ماي 1929 ف فاس، مات ف 1 فبراير 2010 ف الرباط) كان طبيب و سياسي مغريبي ف لقرن لعشرين. كان هو لوزير اللّول د لبلاد ما بين 30 شتنبر 1986 و 11 غشت 1992. لعراقي معروف باللي كان هو مول لحكومة اللي درات التعريب د التعليم ف لمغريب، و كانو بزاف اللي اتاهمو لحكومة ديالو باللي كان فيها بزاف د لفساد و الرشوة.
لخدامي ديالو
من غير لوزارة اللولا، لعراقي كانو عندو بزاف د لخدامي مهمة ف لداخل د لمغريب، و ف لخاريج، منها:
الحسين عموتة
الحسين عموتة (مزيود ف 24 أكتوبر 1969) هو كوايري ومدريب د لكورة مغريبي.
تامر حسني
تامر حسني شريف عباس فرغلي (مزيود ف 16 غشت 1977) معروف ب سميتو لفنية تامر حسني هو مغني، كاتب أغاني، ملحن، مومتيل، كاتب سيناريو، و مخرج كليپات مصري. بدا مسيرتو فنية ف عام 2002 ف ألبوم مشتارك مع شيرين عبد الوهاب سميتو فري ميكس 3. طلق أول ألبوم ستوديو ديالو ف عام 2004 سميتو حب. شارك ف دور لبوطولة بزاف ديال لأفلام و لمسلسلات، وكانت لمشاركة لّولة ف عام 2003 ف فيلم حالة حب. ف عام 2011 قدم أول مسلسل تلفزيوني ديالو سميتو آدم.
مسلم
تصغير|مسلمين شناوا المسلم هو بنادم اللي كيتيق ب الله أنو رب و إله واحد، وكينفي الربوبية ول الألوهية لغيرو، و كتبع الإسلام كدين، و كيتبع محمد كنبي و رسول، و كيتيق ب القرآن. كيشكلو المسلمين كتر من 2 مليار بنادم.
تامر حسني
نجح حسني ف ضرف عويمات باش يحصل على ألقاب كتيرة، و يحصد جوايز عالمية بحال: جايزة أفضل فنان إفريقي من لأفريكان ميوزك أوورد عام 2010. حصل على جايزة أسطورة لقرن لكونو فنان شامل من لبيڭ أپل ميوزك أوورد.
مسلم
كتكونو المسلمين من أصول و قوميات مختالفين، و ف منطقة شمال افريقيا و الشرق الأوسط كيشكلو 91٪ من سكان بلدان هاد المنطقة.
المسلمين ف العالم
مركز|تصغير|500x500بك|نسبة السكان المسلمين ف ڭاع بلايص العالم.
=== المسلمين و المساجد ف العالم د الڭور ===
ماكسيبون
تصغير|ڭلاص د ماكسيبون مشرية ف ألمانيا ماكسيبون (السمية لأصلية Maxibon) ماركة ديال لڭلاص كاتصاوبها شركة فرونيري Froneri. هاد لپرودوي مكوّن من جيهة فيها أيس كريم فيه طراف د شّكلاط، و جيهة خرة على شكل ساندويتش مدوّر ب جوج بيسكويات. هاد لماركة بانت عند شركة إطالجيل ف طّاليان ف 1989، ؤ بدات كاتبيعها شركة نيستلي فاش شرات إطالجيل. ف 2016، شركة فرونيري، لي تابعة ل نيستلي، شدات لإنتاج د لماركة د ماكسيبون.
سارة بلالي
سارة بلالي، تولدات ف 1992 ف دارلبيضا، هي باحتة مغريبية متخصصة ف لميكروبيولوجيا.
حياتها
تزادت بلالي ف كازا، خدات لبكالوريا ف شعبة د لفيزيك-شيمي ف 2010 ؤ كملات قرايتها ف جاميعة لحسن تّاني ف لافاك د صيونص د بن مسيك فين دارت تخصص ديال لبيولوجيا. دارت موراها ماسطر دولي بين لافاك ديالها ؤ جاميعة إكس مارساي ف فرانصا ف تخصص د عولوم صحة ؤ تنمية. ف لماسطر ديالها دارت صطاج ف لمعهد صبيطارو-جاميعي د مارساي معا لپروفيسور ديديي راولت لي خدمات معاه على تحليل د لباكتيريات.
موراها قتارح عليها لپروفيسور راولت تلتاحق ب لمعهد ف 2015 فين وجدّات لأطروحة ديال دوكتورا ؤ خدمات على لميكروبات د لمعدة.
كانت بلالي من لوالا لي خداو تصويرة د لكوڤيد-19 ب ميكروسكوپ إليكطروني.
پايپال
پايپال ؤلا پايپال هولدينڭ (رسمياً PayPal Holdings Inc.) شركة ميريكانية متعددة لجنسيات ديال الطيكنولوجيا د لفينونص، لي كاتسيّر سيت ويب د لخلاص ف أنتيرنيت ب نفس السمية، و كاتلعب دور كا بديل ل وسائل الطرونصفير التقليدية د لفلوس، بحال لبانكات.
ف 1998، بدات پايپال ب سمية كونفينيتي Confinity، و ف عام 2000 تدمجات معا شركة إكس ضوت كوم ديال إيلون ماسك، و تبدّلات ليها السمية. ف 2002 شراتها إيباي ب 1,5 مليار دولار ميريكاني. ف 2015 باعت إيباي لأسهم ديالها و رجعات شركة مستاقلة عاوتان. ف 2022 تكلاصات پايپال نمرة 143 ف أكبر الشركات لميريكانية من حيت لمدخول ديالها.
عوام 1960
عوام 1960 ؤلا عقد 1960 هوّ عقد ديال الزمان بدا ف 1 يناير 1960 و سالا ف 31 دجنبر 1969.
كرونولوجيا
مقالات د لعقد د 1960: 1960 · 1961 · 1962 · 1963 · 1964 · 1965 · 1966 · 1967 · 1968 · 1969
تعريف دواري
تصغير|تعريف دواري ديال "تعريف دواري" تّعريف دّواري هوّا شرح ديال مصطلح ؤلا مفهوم لي كيخدم مصطلح ؤلا لمصطلحات لي مركّب منهوم داكشي لي كيشرح نيت، ؤلا كيفتارض بلي دوك لمصطلحات ديجا مفهومين. كاينين شلا نواع ديال تّعريف دّواري، منهوم لپراڭماتي، لموعجاموڭرافي، ؤ لّيساني.
تّعريف دّواري كيكون ماكيفيد لي كيسمعو ب والو تقريباً حيت ماكيشرحش لمصطلحات لي جزء من داكشي لي خاصو يتعرّف، ؤلا كيخدم داك لمصطلح ؤلا دوك لمصطلحات ف تّعريف نيت. متلاً: يلا ڭلنا بلي "تّعريف دّواري" هوّا "تعريف لي على شكل دوارة". كاين شكل أخور ديال تّعريف دّواري هوّا باش نعرّفو واحد لحاجة A ب حاجة خرة B، ؤ نعاودو نعرّفو B ب A. متلا نعرّفو لكدية بلي هيّا شكل تضاريسي هابط على جّبل، ؤ نعرّفو جّبل بلي هوّا شكل تضاريسي عالي على لكدية.
عوام 1950
عوام 1950 ؤلا عقد 1950 هوّ عقد ديال الزمان بدا ف 1 يناير 1950 و سالا ف 31 دجنبر 1959.
كرونولوجيا
مقالات د لعقد د 1950: 1950 · 1951 · 1952 · 1953 · 1954 · 1955 · 1956 · 1957 · 1958 · 1959
ميكروميتر
تصغير|خيط د ل[[كاربون لغلض ديالو 6 ميكروميتر فوق من شعرة د بنادم لغلض ديالها 50 ميكروميتر]] لميكروميتر ؤلا لميكرون (ب نّݣليزية لميريكانية micrometer ؤلا micron) هيّا عبرة د طّول لي كاتساوي ميترو ؤلا  ميليميتر. كيتّرمز ليها ب μm ف سّيستيم لميتري. كلمة "ميكروميتر" مركبة من ميكرو- لي كاتعني ؤ ميتر ؤلا ميترو.
عوام 1970
عوام 1970 ؤلا عقد 1970 هوّ عقد ديال الزمان بدا ف 1 يناير 1970 و سالا ف 31 دجنبر 1979.
كرونولوجيا
مقالات د لعقد د 1970: 1970 · 1971 · 1972 · 1973 · 1974 · 1975 · 1976 · 1977 · 1978 · 1979
ليپطون
لّيپطون (ب نّڭليزية Lepton) فاميلة ديال لفرتيتات لأولية لي كيكون عندها سپين كيساوي ، ؤ ماكيتفاعلوش معا لقوة نّووية شّديدة. كاينين جوج نواع ديال لّيپطونات: لي عندها تعميرة تريسينتية، ؤ كيتسماو "لّيپطونات لي بحال ليليكطرون" ؤلا "لميونات" ، ؤ لي ماعندهاش تعميرة تريسينتية لي كيتسماو نيوترينوات.
لّيبطونات جزء موهيم من لموضيل لعياري لي كيصنّف ؤ كيدرس نّواع د لفرتيتات، ؤ 3 من لقوات لأساسية د لفيزيك، ف إطار لفيزيك نّووية.
نبيل درار
نبيل درار (بلفرنساوية Nabil Dirar)، كوايري مغريبي تيلعب فالبوسط ديال ضهير ليمن، مزيود نهار 25 فبراير 1986 فمدينة الدار البيضا فلمغريب، كان تيلعب مع شباب لموحمدية. ولكن فسخ معاه الكونطرا من بعد ما لعب معاه ماطش واحد.
حياتو شخصية
فعام 2011 تجوج نبيل درار من واحد البنت مغريبية سميتها هند من بعد تزات عندو بنت سماها ليانا فعام 2012 الشي اللي خلاه يوقف ليلتزام دولي ديالو مع المغرب.
عوام 1940
عوام 1940 ؤلا عقد 1940 هوّ عقد ديال الزمان بدا ف 1 يناير 1940 و سالا ف 31 دجنبر 1949.
كرونولوجيا
مقالات د لعقد د 1940: 1940 · 1941 · 1942 · 1943 · 1944 · 1945 · 1946 · 1947 · 1948 · 1949
كيلوميتر
تصغير|معلمة ديال ل[[كيلوميطر زيرو ف مانيلا، لفيليپين]] لكيلوميتر ؤلا لكيلوميطر (ب نّݣليزية لميريكانية kilometer، ب ختيصار كلم) هيّا عبرة د طّول لي كاتساوي 1000 ميترو. كيتّرمز ليها ب km ف سّيستيم لعالمي د لعبرات. ف أغلبية د لبلدان، كيتخدّم لكيلوميطر ف تّعبير على لمسافات بين لمناطق لجغرافية. ف لميريكان ؤ لمملكة لمتحدة كيتّسعتمل بلاصتو لميل لي كيساوي 1,60934 كيلوميطر. كلمة "كيلوميتر" مركبة من كيلو- لي كاتعني 1000 ؤ ميتر ؤلا ميترو.
بومبي
تصغير|لبومبيا لبومبي موضف كينتامي ل جانب الوقاية المدنية بحيت عندو المهمة ديال إطفاء الحرائق ف الديور و عندو حتى المهمة ديال الميترناجور يعني يعتق الناس لي كيغرقو ف عرض البحر.
أڭارثا
تصغير|200بك|يسار أڭارثا ؤلا أڭارطا ؤلا أڭارطي هي مملكة أسطورية تيتڭال بلي كاينا فقلب الأرض. و تيرتابط التصديق ديالها بنظرية تاع الأرض المجوفة و هي نظرية شايعة ف علم الباطنية.
التاريخ
نشر ألكساندر سان إيڤ دالڤيدر عالم السحر لفرنساوي ف لقرن 19 أول رواية "موثوقة" ل أڭارطا ف أوروپا. و على حساب شنو كتب فراه عالم "أڭارطا" لمخبي و لحكمة ديالو و ثروة ديالو كلها غتعطا للبشر، ملي ترقى المسيحية للوصايا لي صاغها نّبي موسى و الله شي نهار، بمعنى ملي تكون الفوضى كاينا ف عالامنا غادي تستبدل بالتزامن. وقدم سان إيڤ وصف حي ل"أڭارطا" فهاذ الكتاب بحالا راه بلاصا كاينا بصح، فجبال الهيمالايا ف التيبيت.
لمستكشف لپولوني فيرديناند أوسيندوڤسكي تا هوّا كتب كتاب على هاد لموضع لؤسطوري ب عنوان "لوحوش و الرجال و لأرباب". و فالكتاب تيعاود أوسيندوڤسكي قصة تنقلات ليه على مملكة كاينا داخل الأرض. وكانت معروفة عند المجتمع البوذي الخيالي ب سميت أڭارتي.
الإتصالات مع الأساطير
تاترتابط أڭارطا فبزاف تلمرات مع شامبالا (تيتڭال ليه بزاف تلمرات "شانڭريلا" فبعض النصوص) و لي عندو بلاصة كبيرة فتعاليم لڤاجرايانا البوذية و الكالاتشاكرة التيبيتية و تعاودات تحيات فالغرب من قيبال مدام بلاڤاتسكي و المجتمع الثيوصوفي. كيعتابرو اللاهوتيين بلي أڭارطا مجمع شاسع من الكهوف تحت التيبيت تيسكنوها نص أرباب لي كيتسماو أسورا Asuras. تتشوف هيلينا ونيكولاس رويريتش، لي تتوافق تعاليم ديالهوم مع طّيوصوفيا، بلي شامبالا عندها وجود روحاني و فيزيكي بجوج.
إقليم
لإقليم هوّ مصطلح لي كيشير تقريبا ديما ل تقسيم إداري ف شي بلاد ؤلا دولة مولات سيادة. هاد لكلمة أصلها من ليونانية لبالية κλίμα، كليما، لي كاتعني "هبطة" ؤلا "منطقة". ف لمغريب كيتخدم تا مصطلح پروڤانس Province لفرانساوي لي جاي من اللاتينية Provincia، و كان ديجا مخدم من لوقت ديال لإمبراطورية الرومانية (شوف إقليم موريطانية الطنجية). ف بعض لبلدان، لمصطلح ديال پروڤانس كيتقصد بيه لمناطق ف شي بلاد لي برا لعاصيمة (متلا ف التعبير لفرانساوي en province). لإقليم يقدر يكون عندو أصول تاريخية و إتنية ف شي منطقة لي كاتجمع شي قبيلة ؤلا شعب محلي، و يقدر يكون تقسيم إداري و جغرافي بحت ماعندو تا شي أصل تاريخي ؤلا تقافي.
رشيد لبصير
رشيد لبصير، تولد ف 4 أكتوبر 1968 ف الدار لبيضا، هو جراي مغريبي معتازل ديال لمسافات لمتوسطا. لبصير معروف ف لمغريب حيت ربح لميدالية لفضية ف السباق د 1500 ميطرو ف لألعاب لأولمپية د برشلونة ف 1992.
إقليم
كاينين بلايص بحال ف كانادا و پاكيستان، لي لإقليم كيمتع فيهوم ب ستيقلالية على السلطة لمركازية ديال الدولة، و بلايص خرين فين ماكاتكون عندو تا شي ستيقلالية.
نانوميتر
تصغير|[[نانوتيو د لكاربون لغلض ديالو 1 نانوميتر]] نّانوميتر (ب نّݣليزية لميريكانية nanometer) هيّا عبرة د طّول لي كاتساوي (واحد على مليار) ميترو. كيتّرمز ليها ب nm ف سّيستيم لعالمي د لعبرات. كلمة "نانوميتر" مركبة من نانو- (من ليونانية لبالية ، نانوص ب معنى قازام) لي كاتعني ، ؤ ميتر ؤلا ميترو. نّانوميتر كيتخدّم بزاف ف لمجال د نّانوطيكنولوجيا.
عبد اللطيف لفيلالي
عبد اللطيف لفيلالي (تولد ف 26 يناير 1928 ف بني ملال ، مات ف 20 مارس 2009 ف كلامار، ف فرانسا) كان سياسي لامنتامي ؤ ديپلوماسيي مغريبي ف لقرن لعشرين. كان هو لوزير اللّول د لبلاد ما بين 25 ماي 1994 و 4 فبراير 1998. لفيلالي كان مناسب مع لعائلة لملكية د لمغريب، حيت ولدو فؤاد (اللي كان مدير د أونا) كان مجوج مع لأميرة مريم، خت لماليك محمد السادس.
حياتو
تخرّج عبد اللطيف لفيلالي من جاميعة د پاري 1 پانطيون صوربون. كانو عندو بزاف د لخدامي مهمة مع الدولة د لمغريب، منها: وزير لتيصال، وزير لخارجية ؤ سفير د لمغريب ل شينوا، بلجيكا، دزاير، سپانيا ؤ لأمم لمتحدة.
عوام 1930
عوام 1930 ؤلا عقد 1930 هوّ عقد ديال الزمان بدا ف 1 يناير 1930 و سالا ف 31 دجنبر 1939.
پيكوميتر
لپيكوميطر كيتّستعمل ف لفيزيك د لفرتيتات ؤ لفيزيك نّووية، حيت لفرتيتات تّحتدرية كيكونو صغار بزاف.
عوام 1930
كرونولوجيا
مقالات د لعقد د 1930: 1930 · 1931 · 1932 · 1933 · 1934 · 1935 · 1936 · 1937 · 1938 · 1939
ݣوتيي (دارلبيضا)
تصغير|300x300بك|ديور ف لحي د ݣوتيي، ف لكروازمة بين [[شاريع أنفا ؤ شاريع محمد رزقطوني.]] ݣوتيي (ب لفرانصاوية: Gauthier) هو حي ف دارلبيضا، ف لمغريب.
جا ف صونطر د لمدينة، ؤ محادي ف شمال لغربي ب شاريع أنفا، ف شمال شرقي ب شاريع مولاي يوسف، ف لجانوب ب شاريع محمد رزقطوني ؤ توين سانطر، ؤ ف شرق ب حاديقة لجاميعة لعربية.
هاد لحي د سكنة ؤ لبيرويات معروف خصوصا ب ريسطورات ؤ لقهاوي لي فيه.
متحف ڤيلا لفنون ؤ لمعهد د سيرڤانطيس كاينين ف هاد لحي.
عبد الحق الخيام
عبد الحق الخيام (مزيود ف جوايه 1958، مات ف 23 غشت 2022 ف كازا) مسؤول أمني مغريبي، لي شغل مناصب كبيرة ف لإدارات لأمنية، منها لبيسيج لي كان مودير ديالو مابين 2015 ؤ 2020. كان قبل داكشي رئيس لفرقة لوطنية د لبوليس لقضائي من 2004.
ف لفترة د لإدارة ديالو قدر لبيسيج باش يفكك عاداد كبير د لخلايا لإرهابية ف لمغريب، ؤ يعاون ف لقبض على أشخاص متّاهمين ف قضايا إرهابية ف لمغريب ؤ ف لخاريج. ؤ لخبرات ديالو تلقات إشادة على لمستوى لعالمي.
فيمطوميتر
تصغير|لقطر ديال [[نوية د درة|نّوية د لهيليوم قل شوية من 1 فيمطوميتر]] لفيمطوميتر (ب نّݣليزية لميريكانية femtometer) هيّا عبرة د طّول لي كاتساوي (واحد على كوادريليون) ميترو ؤلا  (واحد على مليون) نانوميتر. كيتّرمز ليها ب fm ف سّيستيم لعالمي د لعبرات. كلمة "فيمطوميتر" مركبة من فيمطو- (من دّانماركية ؤ نّورڤيجية ، فيمطين ب معنى خمسطاش)، ؤ ميتر ؤلا ميترو.
لعاود-ولادة
تصغير|"لولادة د ڤينوس"، لوحة ديال لفنان [[صاندرو بوتيتشيلي]] لعاود-ولادة ؤلا لعاولادة ؤلا النوضة (ب ، ) حاراكة لي بانت ف ؤروپا لي رجّعات لقيمة د لأداب، لفن و لفلسفة ديال ليونان و رّومان، لي كانو فقدوها ف لفترة التاريخية لي كاتسما "لفترة لمضلّمة ف ؤروپا". هاد لحاراكة كانت بدات ف طّاليان، و جات ف لفترة لينتيقالية مابين لقرون لوسطانية و لفترة لعصرية.
ديجا من لقرن 14 كانو شي مدون طاليانية عرفو تطورات تقافية د ما قبل النوضة. معا لمجي د لقرن 15، أغلبية د لمدون د الطاليان، و شي مدون ؤروپية خرة نتاشرات فيهوم هاد لحاراكة، ف هاد لفترة لي كاتسمّا لعاود-ولادة ؤلا "النوضة اللولة". ملي وصل لقرن 16، كانت ؤروپا كاملة دخلات ف لفترة د النوضة.
"النوضة لفنية" هوّا مصطلح لي كيوصف لأعمال لفنية لي تدارو ف هاد لعصر، لي خداو لإلهام ديالهوم من لفن ليوناني الروماني بشكل كبر، و من لفن د لقرون لوسطانية بشكل قل.
خديجة بنت محمد السادس
الأميرة خديجة بنت محمد السادس بن لحسن التاني (10 صفر 1428 هـ الموافق 28 فبراير 2007م) هي الثانية فولاد الملك محمد السادس من مرتو سلمى بناني. تولدات ف الرباط، خوها الكبير هو لأمير مولاي الحسن ولي عهد لمغريب. صدر باها مرسوم بالعفو الملكي على آلاف ت لمحابسيا باش يحتافل بالمولد ديالها.
زارت خديجة تونس مع مها ف يونيو عام 2009.
باب أڭناو
باب أڭناو (ب لأمازيغية ⵜⴰⵡⵓⵔⵜ ⴰⴳⵏⴰⵡ، تاوورت أڭناو) هوّا واحد من بين 19 باب ديال سّوار د مراكش لي جا ف لجنوب ديال لمدينة لقديمة، و كان لمدخل رّئيسي ل لقصبة (لقصر لملكي)، لي بناوها لموحدين ف عهد يعقوب لمنصور. لبني ديالو يقدر يكون بدا من عهد سّلطان لموحدي عبد لمومن لكومي. لباب ماجاش بعيد على معالم خرين د لمدينة لقديمة، بحال جامع لقصبة، قبور السعديين، و قصر لبديع. ف لقديم هاد لباب كان معروف تا ب سميات خرين، بحال "باب لقصر" و "باب لكحُل".
تي فلوو
تي فلوو ولاّ التيفلو، ولاّ طيفلو (ب لحروف لاتينية TFLOW، تولد ف 21 أكتوبر 1994 ف تاونات) و سميتو د بصح طارق التازي هو راپور مغريبي، بدا ف رّاپ ف 2011.
حياتو
تولد تي فلوو ف تاونات ف 1994. ملّي دار 6 سنين، رحلو دارهم ل فاس، و تما فين كبر. قرا حتا السيزيام شعبة أداب و من بعد خرج من القرايا. خدم حجّام ولكن حبس هاد لخدمة ف 2016 حيت ما كانتش عاجباه و ماكانش باغي يكمل فيها.
لأغاني ديالو
تي فلو عندو بزاف د لأغاني معروفة ف لمغريب، و بزاف منهم عندم كليپات. من لأغاني لمعروفة ديالو كاين:
براهيم بوطيب
براهيم بوطيب، تولد ف 15 غشت 1967 ف لخميسات، هو جراي مغريبي معتازل ديال لمسافات الطويلة. بوطيب معروف ف لمغريب حيت ربح لميدالية الدهبية ف السباق د 10000 ميطرو ف لألعاب لأولمپية د سيول ف 1988. هو أصغر واحد تيهضر لعربية ربح ميدالية دهبية ف التاريخ د لألعاب لأولمپية (كان ف عمرو 21 عام).
بوطيب كان تيجري كتر ف 5000 ميطرو، ربح فيها لألعاب لمتوسطية ف أتينا 1991، جا فيها هو التاني ف لبطولة د لعالم ف طوكيو 1991، و جا الرابع ف لألعاب لأولمپية 1992 د برشلونة.
عباس لفاسي
عباس لفاسي (تولد ف 18 شتنبر 1940 ف بركان) سياسي ؤ ديپلوماسي ؤ موحامي مغريبي، كاينتامي ل حيزب لستيقلال. كان هو لوزير اللّول د لبلاد ما بين 19 شتنبر 2007 و 29 نونبر 2011.
حياتو
تخرّج عباس لفاسي من جاميعة د محمد لخامس ف الرباط. كانو عندو بزاف د لخدامي مهمة مع الدولة د لمغريب، منها:
عوام 1920
عوام 1920 ؤلا عقد 1920 هوّ عقد ديال الزمان بدا ف 1 يناير 1920 و سالا ف 31 دجنبر 1929.
كرونولوجيا
مقالات د لعقد د 1920: 1920 · 1921 · 1922 · 1923 · 1924 · 1925 · 1926 · 1927 · 1928 · 1929
ريدوان
ريدوان (بالنڭليزية: Redone) لي السمية الحْقيقية ديالو هي نادر خياط (تولد نهار10 أبريل 1972 فمدينة تطوان) هو مونتيج موسيقي وموزع وكتاتبي ديال الأغاني وموغني مغريبي، شد لجنسية سويدية عام 1991. عندو شوهرة عالمية من خلال لكتابة والإنتاج ديال أغاني جاست دانس، پوكر فييس، لعبة حب، آليخاندرو و باد رومانس، اللي تعتبرو من أكتر النجاحات العالمية للمغنية ليدي ڭاڭا.
ليونانية لقديمة
ليونانية لقديمة ؤلا ليونانية لبالية هوّا مصطلح كيشمل جميع شكال ليونانية لي كانو مهضورين و مكتوبين ف ليونان لقديمة ؤ مناطق خرين مابين جوايه 1500 قبل لميلاد تال جوايه 300 قبل لميلاد. هادشي كيشمل ليونانية لميكينية (1500 تال 1200 ق.م)، ليونانية لبالية د لعصر ليوناني لمضلم (1200 تال 800 ق.م)، د ليونان لعتيقة (800 تال 500 ق.م)، و د لفترة ليونانية لكلاسيكية (500 تال 300 ق.م).
ليونانية لبالية هيّا لّوغة د لأداب ليوناني لقديم، بحال لأعمال د هومير، و د لفلسفة ليونانية لقديمة لي كتبوها فلاسفة مشهورين بحال أفلاطون و أرسطو. بزاف د لكلمات د ليونانية لبالية دازو ل لوغات ؤروپية و تا ل لأمازيغية و ل لعربية و لّهجات ديالها. كلمة "كيضار" ف دّاريجة متلاً أصلها من ليونانية لبالية ، ڭايضاروص، لي كاتعني "حمار".
ريدوان
ترشح ريدوان لعشرا ديال الجوائز ڭرامي، فاز منها بتلاتة جوائز، كيما فاز بجائزة ڭراميس سويدية كمنتج السنة، واللي كتساوي فقيمتها جوائز ڭرامي المريكانية. كيما تكلاصا عام 2009 المونتيج لول فبيلبورد هوت 100، والكتاتبي التالت ديال الأغاني فالعلام وكتاتبي السنة من طرف جمعية حقوق المؤلف المريكانية بي إم إي.
فيوليوز 2011 توشح من طرف ملك لمغريب بوسام "الكفاءة الفكرية"، اللي كيتعتبر أعلى مراتب الشرف فبلادو لمغريب.
المكتب الوطني للسكات د الحديد (المغرب)
المكتب الوطني للسكات د الحديد هي مؤسسة عمومية مغربية عندها طابع صناعي وتجاري مسؤولة على النقل د السكة ف المغرب. كيوصل طول الشبكة السككية ل 3815 كيلومتر، و كيوصل طول الخطوط السككية 2295 كيلومتر، 137 محطة، 238 قاطرة، 585 عربة للمسافرين 49 تران كيدفع راسو، 5498 كاميو لنقل البضائع، و 64% من سكك كاتمشى ب الضو
محمد ربيع الخليع هو الرئيس التنفيذي مور ما عينو الملك محمد السادس عام 2004.
الشبكة السككية
[[فيشي:Rail_network_in_Morocco.svg|يمين|تصغير| الشبكة د السكة د المكتب الوطني للسكات د الحديد|155x155بك]]
محمد أكوناض
محمد أكوناض (ب الأمازيغية: ⵎⵓⵃⵎⵎⴰⴷ ⴰⴽⵓⵏⴰⴹ) تزاد عام 1950 ف دوار تيغيرن حدا تامانار ف إداوݣيلول ف قبيلة إحاحان، واحد لقبيلة شلحة ف سوس جات بين أݣادير و صويرة ، هو واحد من لموناضيلين الأمازيغ لكبار، دافع على لأمازيغية ف بزاف ديال المجالات من بكري، كتب بزاف ديال لكتوبا بالأمازيغية، خدم حتا ف مجال الإعلام من عام 1993.
قرّى لعربية ف واحد لّيسي ف أݣادير، و هو عضو نشيط ف منظمة تاماينوت فرع أݣادير.
ربح جائزة لمعهد لملكي د تّقافة لأمازيغية ف طّرجامة عام 2006.
كباب د إسكندر
كباب د إسكندر هو واحد من أشهر تالأطباق فشمال غرب تركيا. خدا سميتو من المخترع ديالو إسكندر أفندي للي عاش ف مدينة بورسة (الشمال لغربي د تركيا) فلخر تالقرن 19 فالإمبراطورية العثمانية.
عوام 1910
كرونولوجيا
مقالات د لعقد د 1910: 1910 · 1911 · 1912 · 1913 · 1914 · 1915 · 1916 · 1917 · 1918 · 1919
لمعهد لملكي د التقافة لأمازيغية
لمعهد لملكي د تّقافة لأمازيغية (ب لأمازيغية ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ، أسيناݣ أݣلدان ن توسّنا تامازيغت) مؤسسة أكاديمية لمقر ديالها كاين ف رّباط، تدارت ف أكتوبر 2001 ب ضاهير شريف نمرة 1-01-299 صدرو لماليك محمد سّادس، ؤ "كاتّمتع ب أهلية قانونية كاملة و ستيقلال مالي". لهدف د لمجلس هوا باش يعطي ستيشارة ل لحوكومة لمغريبية على ود تّطوير ؤ لمحافضة على لّوغة لأمازيغية، ؤ لموساهمة ب برامج د لبحت لعلمي عندها علاقة ب تّقافة ؤ لّوغة لأمازيغية، ؤ لإدماج ديالهوم ف تّعليم ؤ لإعلام ؤ لمؤسسات د لبلاد.
ألانا راي
ألانا راي مومتيلة پورنو ميريكانية من أصل لبناني تولدات ف 9 فبراير 1988 ف مدينة فريهولد فولاية نيو جيرسي الميريكانية، سميتها تبصح إليزابيث كولمان.
عوام 2010
عوام 2010 ؤلا عقد 2010 هوّ عقد ديال الزمان بدا ف 1 يناير 2010 و سالا ف 31 دجنبر 2019.
هاد لعقد بدا ب تعافي د لعالم من لأزمة لإقتصادية لي كانت بدات ف 2008. التضخم بقى مستاقر على طول لعقد، و الناتج لعالمي لخام تزاد مابين 2010 و 2019، الشي لي عطا حالة قتيصادية مزيانة بشكل عام. بزاف د لبلدان عرفو زديهار كبير، و أنڤيستاو مزيان ف لقلدة التحتانية ديالهوم. ف شمال إفريقيا و الشرق لأوسط، بدا لعقد ب تورات ربيع الشعوب، و هادشي خلا لبعض منها تعرف قلة ستيقرار سياسية كبيرة، بحال ف سوريا فين ناضت حرب، ليبيا، و ليامان، ف لوقت لي بلدان بحال تونس و مصر بدّلو لحكام ديالهوم.
ف لفن، بانو تطورات مهمة سبابها الرخا لإقتصادي و التطور الطيكنولوجي. بحال ف لموسيقى لي ستافدات من سرابس ديال الستريمين د لموسيقى، لي من بينهوم سپوتيفاي، ساوندكلاود و أپل ميوزيك، و بانو نواع موسيقية فرعية جديدة. و تا السينيما ستافدات من السرابس د الستريمين ف أنتيرنيت بحال نيتفليكس و أمازون پرايم، و خرجو أفلام بحال لمنتاقمين: سالات اللعبة Avengers: Endgame، لي ولّا أكتر واحد ف لمبيعات ف التاريخ ب 2,8 مليار دولار.
ف ظل موجة ديال لقومية، طلع لبيزنيسمان لمعروف دونالد طرامپ ف لميريكان باش يولي رئيس على لحزب الجمهوري لي عندو توجه يميني. روسيا حاولات تفرض راسها على لمستوى الدولي فاش خدات قريميا ف 2014، و من داك لعام بدات نيت لحرب الروسو-ؤكرانية.
ف الطيكنولوجيا، بزاف د الناس ولّا عندهوم السمارتفون، و لأنتيرنيت ولّا كيكوڤري 54% د السكان د لعالم، بعدما كانت النسبة 28,9% ف لبدية د لعقد. ل4 جي بان و التحوسيب ف لكلاود Cloud computing زاد تطوّر، سيرتو فاش بانو سرابس بحال ميكروصوفت أجر Microsoft Azure و السرابس د لويب د أمازون Amazon Web Services. التسارع ديال تبادل لمعلومات و التطور ديال الصوشل ميديا نتجو عليه فينومينات جداد بحال حركة مي تو Me Too Movement و تقافة لإلغاء cancel culture. مونضامة ويكيليكس لي مترأسها الصحافي لؤسطرالي جوليان أصانج خرّجات وتائق حساسة على مواضيع بحال لحبس د ڭوانطانامو و لحرب د ميريكان ف أفغانستان و لعراق، ف لوقت لي لميريكاني إدوارد صنودن هرب ل روسيا بعدما خرّج وتائق على لاجونص د لأمن لميريكانية NSA، و نبّه لعالم بلي كاينين مونضمات حوكومية و پريڤي كاتقدر تصنّت على أي واحد ف لعالم ب تخدام طيكنولوجيا متطورة مديورة ل هاد لغاراض. سيتات د لويب بحال بايدو، تويتر و إنسطاڭرام ولّاو من أكتر السيتات لي كيتشافو ف لعالم، و ويكيپيديا طلعات ف لكلاصمة من التاسعة ل لخامسة، بعدما تّضرب لعدد د الزوار ديالها 7 د لمرات. ياهو طاحت الشعبية ديالها، ف لوقت لي ڭووڭل، فيسبوك و يوتيوب ماتبدلاتش الشعبية ديالهوم بزاف.
التبدال د لمناخ صبح باين بعدما تهرّسو الروكورات ديال أسخن نهار ف التاريخ بشكل متّابع. السياسيين و الناس لعاديين تموبيليزاو كتر ضد هاد لفينومين، و لمعاهدة د پاري د 2015 تسنات. من بين أكبر لكوارت الطبيعية لي طراو ف هاد لعقد كاين زلزال هايتي د 2010، زلزال و تسونامي د طوهوكو د 2011، و زلزال نيپال د 2015.
ف هاد لفترة تزاد عدد لبشري د لعالم من 6,9 ل 7,7 مليار، ب 1,4 مليار د الزيادات و 560 مليون د لوفيات.
تصغير|750px|مركز|لبلدان د لعالم ف 2015
كرونولوجيا
مقالات د لعقد د 2010: 2010 · 2011 · 2012 · 2013 · 2014 · 2015 · 2016 · 2017 · 2018 · 2019
نهار لقيامة ف لإسلام
تصغير|رسمة عتمانية د لقرن 16 ديال [[إسرافيل كينفخ ف الصور]] نهار القيامة ف الإسلام أولا النهار اللخر أولا نهار الحساب هو لافان ديال العالم أولا لحياة و تايتشارك ف هاد المعتقد مع ديانات الإبراهيمية بحال اليهودية و المسيحية، و هو الموعد ديال الحكم و الحساب اللخر ديال بنادم عند الله، و على حساب الإسلام تاتسالي فيه حياة ݣاع الكائنات الحية، و تايتبعتو و تاينوض بنادم من القبر باش يتحاسبو، و تايجازي الله المومنين بالجنة و المشركين بالعافية، و عنده علامات سميتها علامات نهار ديال القيامة و تاتقسم ل علامات صغيرة و كبيرة.
معنى د نفيخ ف صور
«الصور قرن ينفخ فيه»
صفة د النفخة تاع الصور
روي عن أحمد بن الحسن المصري الأيلي حدثنا أبو عاصم النبيل حدثنا إسماعيل بن رافع عن محمد بن زياد عن محمد بن كعب القرظي عن أبي هريرة :
لعلامات صغيرة
روي عن أنس بن مالك في صحيح البخاري: لا تقوم الساعة - وإما قال : من أشراط الساعة - أن يرفع العلم، ويظهر الجهل، ويشرب الخمر، ويظهر الزنا، ويقل الرجال، ويكثر النساء حتى يكون للخمسين امرأة القيم الواحد. ومن لحديث: روي عن أبو هريرة في صحيح البخاري: لا تقوم الساعة حتى يقتتل فئتان، فيكون بينهما مقتلة عظيمة، دعواهما واحدة. ولا تقوم الساعة حتى يبعث دجالون كذابون، قريبا من ثلاثين، كلهم يزعم أنه رسول الله.
روي عن حذيفة بن أسيد الغفاري في صحيح مسلم:
سعيد الناصري
سعيد الناصري (مزيود ف 25 شتنبر 1960)، ممثل و مخرج مغربي. من مواليد مدينة الدار البيضا شارك ف عدة أفلام و سيتكومات كان هو لبطل ديالها، بان لمرة اللولة عام 1988. تشهر بأداء دورو الكوميدي "العوني".
ديسيميتر
دّيسيميتر (ب نّݣليزية لميريكانية decimeter) هيّا عبرة د طّول لي كاتساوي ميترو ؤلا 10 سنتيميتر. كيتّرمز ليها ب dm ف سّيستيم لميتري. كلمة "ديسيميتر" مركبة من ديسي- لي كاتعني ، ؤ ميتر ؤلا ميترو. دّيسيميتر من بين لعبرات د طّول لي ماكيتخدّموش بزاف.
مابين 1901 ؤ 1964، كان تّعريف د ليطرو بلي كيساوي 1 ديسيميتر مكعّب. تّعريف د ليطرو دابا معتامد على لكيلوݣرام.
راي
تصغير|ألبومات ديال الراي من الدزاير ف التمانينات د لقرن 20 الرّاي هو نوع د لموسيقا بدا ف لغرب د لجزاير، و نتاشر بزاف تا ف الشرق د لمغريب. لأصل ديالو كان هو لموسيقا د الشيوخ د لعروبية د الدزاير اللي كانو كيغنيو لقصايد ب لڭصبة و لڭلاّل. خداو مغنيين جداد هاد لأغاني ف اللخر د السبعينات واللول د التمانينات، زادو عليهم آلات جداد بحال لپيانو، و سمّاو راسهم الشباب، و هاكادا بداو لموسييقا د الراي. من الشباب اللي معروفين ف التاريخ د الراي كاين خالد و مامي و حسني.
ليپطون (توضيح)
هادي صفحة د التوضيح، كلمة ليپطون يمكن يكونو عندها هاد لمعاني:
صيونص
بعدما طاحت لإمبراطورية الرومانية لغربية، لخدمة د لفلاسفة و لعولاما د ليونان لقديمة تّنسات ف ؤروپا، ولاكين بقات و بزاف منها تطرجم ل لعربية ؤ تطورات ف لبلدان د لبحر الشامي لي دخلات ل لإسلام. لبيزنطيين تا هوما حافضو على بزاف د لوتايق ليونانية لقديمة، تا جابوها ل ؤروپا لغربية بعدما سيطرو لعتمانيين على لقسطنطينية لي ولّات إسطنبول.
صّيونص ديال دابا كاتقسّم ف لعادة ل تلاتة د لفروع لأساسية: صيونص طبيعية بحال لفيزيك، شّيمي، و لبيولوجيا لي كاتدرس لكون، صيونص جتيماعية بحال ليكونومي، لپسيكولوجيا، و الصوسيولوجيا لي كيدرسو لأفراد و لمجتمعات د بنادم، و صيونص شكلية بحال لماط، اللوجيك، و لانفورماتيك النضرية لي كيدرسو سّيستيمات شّكلية لي كاتكون متجرّدة و ماعندهاش علاقة موباشيرة معا لعالم لواقعي.
لبحث د صيونص
يمكنلنا نوصفو لبحث د صيونص بأنه يا بحث أساسي يا بحث تطبيقي. لبحث الأساسي هو لي كيتم لبحث على لمعرفة، ولبحث تطبيقي هو لي كيتم فيه لبحث على حلول لمشاكل لعملية باستخدام هاذ لمعرفة.
إلين (مومتيلة پورنو)
إلين مومتيلة پورنو ميريكانية تولدات ف 21 يوليوز 1981 ف مدينة كوس باي ف ولاية ؤريڭون الميريكانية، سميتها تبصح كاساندرا ويلمان.
عوام 1900
كرونولوجيا
مقالات د لعقد د 1900: 1900 · 1901 · 1902 · 1903 · 1904 · 1905 · 1906 · 1907 · 1908 · 1909
النقل د السكة ف المغرب
بديل=|تصغير|خريطة السكك د الحديد ف المغرب بديل=|تصغير|محطة التران د مراكش بديل=|تصغير|محطة التران د الرباط أݣدال تصغير|محطة التران د الرباط أݣدال بديل=|تصغير|محطة التران د طنجة المدينة النقل د السكة ف المغرب هو قطاع حيوي و مُهم ف نقل المسافرين و السلعة، و كيشرف على هاد القطاع المكتب الوطني للسكات د الحديد، ولي مملوك بالكامل للحكومة المغربية. كان اعتمد المغرب استتمارات مالية كبيرة باش يجدد أو يطور السكك د الحديد و البنايات د المحطات د التران الجديدة والعصرية و يشري ترانات سريعة و يصاوب خطوط سكات د الحديد ديالها.
ف عام 2020، فات عدد المسافرين 21 مليون مسافر، و تزاد  نقل 24.5 مليون طن ديال السلعة، لي فيها 16.4 مليون طن من الفوسفاط. حتى عام 2021، وصل طول شبكة السكك د الحديد 2295 كلم، و 585 عربة لنقل المسافرين.
الخدمات
بديل=|تصغير|التران الفائق السرعة لي يربط بين طنجة و الدار البيضا بديل=|تصغير|تران الأطلس بمحطة الدار البيضا المسافرين تصغير|مقصورة تران الأطلس تصغير|التران المكوكي السريع TNR
ترانات البراق
رجع تران البراق السريع منين لي دشنوه ف 15 نونبر 2018 أول تران فائق السرعة ف القارة الإفريقية. وهو كيربط مدينة طنجة بمدينة الدار البيضا، وكايوقف ف محطة القنيطرة و محطة الرباط أݣدال.
ترانات الأطلس
تصغير|محطة التران [[الدار البيضا المينا]] تصغير|مقصورة الدرجة اللولة ف [[تران البراق]] ترانات الأطلس هي ترانات تابعة للمكتب الوطني للسكك د الحديد.
مشاريع د المستقبل
تصغير|خطوط فائقة السرعة لي مخطط باش تدار ف أفق 2035.
من بين أهم المشاريع د المستقبل المكتب الوطني للسكات د الحديد بالمغرب هي:
سكة
تصغير|السكة د الطران جديدة
السكة هي الطريق المصاوبة من لحديد للي كا يتمشى من فوقها الطران ؤ لمركبات لي بحال الطران بحال الطرام.
بيطون
تصغير|[[بنايا كايكبو لبيطون ف الضالة]] تصغير|[[بناي كايكب لبيطون ف الضالة]]
بيطون (النݣليزية: Concrete؛ لفرانساوية: Béton؛ لعربية: خرسانة) هو عبارة على تخليطة ديال السيمة، الرملة، لكاياص، ؤ لما.
لبيطون كايطلعو بيه الضالة ؤ لبودرات ؤ كايختالف على لمرطوب لي كايستعملوه باش يطلعو لحيوط.
تسطار
التسطار ؤلا التسطير (ب النڭليزية Geometry، ب لعربية الهندسة) هوّ مجال فرعي ديال لماط لي كيهتم ب لمزايا د لمكان، بحال لبعودية، الشكل، لحجم، و التموضيع النسبي ديال الشكال التسطارية. التسطار و تاحسابت (ب النڭليزية arithmetics، ب لعربية الحسابيات) هوما أقدم جوج فروع د لماط عرفهوم بنادم. تال لقرن 19، كان التسطار كيخدم غير على التسطار د ؤقليدس، لي كانلقاو فيه مفاهيم بحال النقطة، لمستقيم، لمستوى، لبعودية ؤلا لمسافة، لقنيتة ؤلا الزاوية، التيساع ؤلا لمساحة، و لحنية (ب لعربية منحنى) كا مفاهيم أساسية.
التسطار ف لأصل تدار باش يمتّل لواقع لي كيعيش فيه بنادم، و عندو تطبيقات ف جميع لمجالات د ال صيونص و ال طيكنولوجيا و ل فن و ل معمار و غيرهوم. و ف لماط نيت، يقدر التسطار يكونو عندو تطبيقات ف مجالات فرعية لي كاتبان مامتعلقاش بيه ڭاع، بحال ف لبرهان ديال الطيوريم اللخراني د فيرما، لي ستعمل فيه لماطيماتيسيان أندرو وايلز طرقان ديال التسطار الجبري، وخا لپروبليم براسو داخل ف إطار نضرية د لأعداد. هاد لپروبليم كان بقا قرون بدون حل تال اللخر د لقرن 20.
ف لقرن 19، مجموعة د لإكتشافات بدّلو لوضعية و لمدى ديال التسطار بشكل جدري. اللولاني منهوم كان طيوريما إڭريڭيوم Theorema Ergregium (حرفياً "الطيوريم لواعر") ديال كارل فريديريش ڭاوس، لي دارو ف 1827، و كينص بلي التعويجة لڭاوسية ديال شي سطح ماكاتبدلش يلا تّطوا ب أي طريقة بلا مايتجبّد. وحدة من النتائج ديال هاد الطيوريم هيّ بلي مايمكنش نمتّلو لخريطة د لبلدان على جوج أبعاد بلا مايتبدّلو لمسافات و لأشكال ديالهوم (حيت لإسقاط على مستوى مسطح كيبدّل التعويجة لڭاوسية ديال لأرض). ماطيماتيسيانات خرين بحال بيرنهارد ريمان و نيكولاي لوباتشيڤسكي قدرو يطورو نضريات جديدة ديال التسطار لي تسمّاو تسطار لاؤقليدي، بعدما بدّلو لمسلّمة ديال التوازي بلا مايطيحو ف تناقض د اللوجيك. النضرية النسبية ديال ألبرت أينشطاين ف لفيزيك معتامدة بشكل أساسي على النضرية د التسطار ديال ريمان، شي لي كيبيّن بلي هاد لفرع الجديد ديال التسطار ماشي غير خيالي و نضري، مي عندو تطبيق ف لواقع.
معا اللخر د لقرن 19 و لبدية د لقرن 20، زاد توسع لمجال ديال التسطار، و تقسّم ل مجالات فرعية لبعض منها كان ديجا موجود بحال التسطار الجبري، و شي بعضين عاد بانو، بحال التسطار التفاضلي، التسطار لحواسبي، التسطار لمتقطع، و غيرهوم. هاد التطور خلا مفهوم لمكان تا هوّ يتبدل و يولي متجرد بزاف كا كينونة ماطيماتيكية لي تقدر تكون عندها مزايا مختالفين.
السمية
كلمة تسطار ؤلا تسطير كيخدموها لحرايفيا لمغاربا على لفن ديال الزخرافة على لڭبص ؤلا ب الزليج، و لي كيدخلو فيه شكال تسطارية كيتصاوبو ب لمسطارة و الدابد (لبركار التقليدي).
تاريخ
بديل= [[قرعة د كلاين لي هيّ مانيفولض من جوج أبعاد لي محطوط ف 3 د لأبعاد |تصغير|قرعة د كلاين لي هيّ مانيفولض من جوج أبعاد لي محطوط ف 3 د لأبعاد]] أقدم لأتار ديال التسطار كيرجعو ل لحضارات ديال بلاد بين لويدان (لعراق دابا) و مصر لقديمة ف جوايه لألفية 2 قبل لميلاد. هاد التسطار لبدائي كان مجموعة د لمعارف لي تّكتاشفو ب لملاحضة و التجريبة، ماشي نضريات، على لأطوال، لقنوتا، لمساحات و لأحجام لي كاتخدم أهداف د لپراتيك ديال لحساب و التقسيم د لأراضي د لفلاحة، لفلك، لبني، و صنايع خرين. أقدم نصوص مكتوبين على التسطار هوما بردية ريند لمصرية لي تكتبات مابين 2000 و 1800 ق.م.، بردية موسكو (تسمات على لي كتاشفها) لي تا هيّ من مصر و كاترجع ل جوايه 1890 ق.م، و طابليطات د لغيس ديال لبابيليين، منهوم پليمپطون 322 لي كاترجع ل جوايه 1900 ق.م. بردية موسكو متلاً كاتعطي الصيغة د لحساب ديال لحجم د هارام مقطوع (كيتسمى جدع). كاينين تا طابليطات ديال لبابيليين كيرجعو ل جوايه لقرن 4 قبل لميلاد، كيوصفو طريقة د لحساب ديال لموضع و السرعة د كوكب جوپيتر. بزاف د الطرقان التسطارية لي توصفو ف هاد لمخطوطات ماعاودو تّكتاشفو تال لقرن 14.
ف لقرن 7 قبل لميلاد، لماطيماتيسيان ليوناني طاليس لميلي طوّر طرقان ديال لحساب د لعلو ديال هارام، ؤلا لبعد ديال باطو من الجنب د لبحر، و كيتّعتابر أول واحد خدّم لوجيك د لإستنتاج ف التسطار، و هوّ معروف ب طيوريم ديال طاليس. من جيهتو، پيطاڭوراس أسس لمدراسة لپيطاڭورية لي لأعضاء ديالها دارو أول برهان ديال طيوريم د پيطاڭوراس لي كان ديجا معروف قبل تا عند حضارات خرين. إيودوكسوس د كنيدوس ديڤلوپا طريقة د لحساب ديال التيساع و لحجم د أشكال ماشي منتاضمة و معوّجة، و شي 50 عام موراه (ف جوايه 300 ق.م.) بان ؤقليدس لي أسس التسطار كيما كانعرفوه، و كتابو لعناصر د ؤقليدس كيتّعتابر أنجح كتاب د لقراية و أكتر واحد أتّر ف مجرى التاريخ. وخا لمحتويات ديال كتاب لعناصر أغلبهوم كانو ديجا معروفين، ؤقليدس نضّم داكشي ف واحد لإطار متناسق و لوجيك. أرخميدس مبعد عطا تقريب مزيان ل لعاداد پي، درس لببوشية لي تسمات ب سميتو، و عطا طرقان ديال حساب التيساع و لحجم الضوراني.
ف لقرون لوسطانية، لعولاما د لحضارة لإسلامية ف لأندلس، شمال إفريقيا و الشرق لأوسط، طوّرو التسطار ل مستوايات جديدة. لعالم لفارسي لماهاني، لي تزاد ف عام 853م، كان أول من قتارح باش لپروبليمات د التسطار يتحلّو ب الجبر. لعالم السرياني تابت بن قرة تاهوّ عاون ب لأعمال ديالو ف تطوير التسطار التحليلي. عمر لخيام من جيهتو لقا حلول ل معادلات تكعيبية ب تخدام التسطار، و هوّ و بن لهيتم و نصير الدين الطوسي حطو الساس لي عليه طورو لؤروپيين التسطار اللاؤقليدي.
من لبدية د لقرن 17، طراو جوج تطورات مهمين. واحد فيهوم على يد روني ديكارت و پيير دو فيرما فاش خدمو على التسطار التحليلي (تسطار ب لإحداتيات و لمعادلات). هادشي سمح من بعد ب تطوير لحساب التفاضلي و لحساب الدقيق ف لمجال د لفيزيك. التاني كان على يد جيرار ديزارڭ ب دراستو ل لإسقاط د لأشكال و لمقاطع ديالهوم، شّي لي كان عندو تأتير كبير على لفن د الرسيم.
ف لقرن 19 تاهوّ جوج كتيشافات بدّلو لوجه ديال التسطار. اللول هوّ تطوير التسطارات اللاؤقليدية من عند عولاما بحال نيكولاي إڤانوڤيتش لوباتشيڤسكي، يانوش بولياي و كارل فريديريش ڭاوس، و التاني كان لخدمة ديال فيليكس كلاين على التماتل (النتيجة ديال هاد لخدمة هوّ تعميم لمفاهيم ديال التسطار لؤقليدي و اللاؤقليدي). جوج من أعضم التسطاريين ديال هاد لفترة هوما إبيرهارد ريمان و هينري پوانكاري. هاد الجوج بدّلو لمفهوم ديال "فضاء" لي ولّا كينونة ماطيماتيكية غنية و معقدة لي كاتلعب دور ف شلا فروع د لماط و لفيزيك.
مفاهيم أساسية
هادو مجموعة د أهم لمفاهيم ف التسطار:
أكسيوم ؤلا مسلّمة
ؤقليدس ف كتابو لعناصر خدّم مقاربة مضبوطة لي ستعمل فيها مجموعة د لأكسيومات، و على ساسها برهن على مجموعة د لعبارات لمنطقية و لخاصيات التسطارية ب تخدام اللوجيك. هاد الطريقة تسمّات التسطار التركيبي ؤلا لأكسيوماتي، كا موقابيل ل التسطار التحليلي لي كان جابو ديكارت.
بعدما بانو التسطارات اللاؤقليدية، رجع لإهتمام ب هاد لمجال، و ف لبدية د لقرن 20 داڤيد هيلبيرت خدّم التفكير لأكسيوماتي باش يحاول يعطي ساس متين ل التسطار لعصري.
النقطة
النقطة كاتّعتابر هيّ الستون د الساس ف لبنيان د التسطار. عند ؤقليدس، النقطة معرّفة بلي هيّ "ديك لحاجة لي مافيها تا شي ڭزو صغر منها". ف لماط لعصري، النقطة كاتّعتابر عنصر ف مجموعة لي كاتسمى "فضاء"، لي هوّ براسو كيكون معرف بشكل أكسيوماتي. كاينين نضريات عصريين ديال التسطار لي مافيهومش نقاطي ڭاع، بحال التسطار بلا نقاطي د وايتهاد.
لمستقيم ؤلا لخط
عند ؤقليدس، لمستقيم هوّ واحد "لإمتداد ماعندوش عرض لي كيتموضع بشكل متساوي بالنسبة النقاطي لي فيه". التعريف ديال لمستقيم بشكل عام كيتبدّل على حساب النضرية د التسطار. متلاً ف التسطار التحليلي، لمستقيم هوّ واحد لمجموعة د النقاطي لي كاملين كيحققو واحد لمعادلة خطية.
لمستوى
ف التسطار لؤقليدي، لمستوى هوّ سطح ب جوج أبعاد، لي كيمتد تال اللامسالية ف جميع الجوايه. ف نضريات خرين ديال التسطار، كانلقاو تعميمات ل هاد التعريف. لمستوى يقدر يتّدرس ف الطوپولوجيا كا كيان ب داتو، بلا مفاهيم خرين بحال لمستقيم ؤلا النقطة. ؤلا كا مستوى عوقادي ف إطار التحليل لعوقادي.
لقنيتة
لقنيتة هيّ واحد لكيان ماطيماتيكي محدد ب جوج شعوات (نص مستقيمات) خارجين من نفس النقطة لي كاتمتل الراس ديال لقنيتة، و الشعوات كيتسماو الجناب ديال لقنيتة. الدراسة ديال لقنيتات ديال المتلتات ؤلا ف دوارة وحداوية هيّ الساس ديال لحساب لمتلت.
لحنية
لحنية هيّ واحد لكيان ف بعد واحد لي تقدر تكون مستقيم ؤلا لا. ف بزاف د النضريات ديال التسطار، لحنية كاتكون كاتمتّل واحد الدالة لي لقيم ديالها أعداد حقيقية.
السطح
السطح هوّ واحد لكيان ف جوج أبعاد، لي يقدر يكون مسرّح و يقدر يكون عوج، بحال السطح ديال كورة. ف التسطار الجبري، السطح يقدر يتعرف ب معادلة پولينومية.
لمانيفولض
لمانيفولض هوّ تعميم ديال مفاهيم لحنية و السطح ف أي بعد (سيرتو من 3 ل لفوق). لمانيفولضات مخدمين بزاف د لفيزيك، سيرتو ف النضرية د النسبية و نضرية د لأوتار.
الطول، التيساع، لقد
الطول، التيساع، و لقد كيوصفو لعبار ديال ستونات ماطيماتيكية ف بعد واحد، جوج، و تلاتة ب هاد الترتيب.
لأشكال التسطارية لمنتاضمة عندها صيغات د لحساب ديال التيساع ؤلا لقد لي معروفين. لأشكال لي مامنتاضمينش كيتحسبو هاد لعبارات ديالهوم، تا الأطوال، ب لحساب التفاضلي، بحال لانطيڭرال ديال ريمان Riemann integral و لانطيڭرال د لوبيڭ Lebesgues integral.
لميترية و لعبارات
لمفاهيم ديال الطول و لمسافة يقدرو يتعممو، شّي لي كيعطينا لمفهوم ديال فضاء ميتري. ف كلا نوع ديال التسطار تقدر تكون لميترية (الطريقة باش كاتّعبر لمسافة بين جوج نقاطي) مختالفة. بعض هاد التعاريف ديال لميترية كانلقاوهوم مطبقين ف لفيزيك، بحال لميترية د لورنز و لميترية د ريمان.
من جيهة خرة، النضرية د لعبار كاتعمم لمفاهيم ديال الطول، التيساع و لقد، حيت كاتدرس كيفاش كيتّعطى واحد لعبار ل شي مجموعة كيما كانت بحيت يتبعو نفس لخاصيات لكلاسيكيين لمعروفين.
التطابق و التشابه
التطابق و التشابه مفاهيم لي كيعبّرو على حالة كيكونو فيها جوج شكال تسطارية متشابهين ف لخاصيات. ف التسطار لؤقليدي، التشابه كيوصف لأشكال لي عندها نفس الشكل shape، ف لوقت لي التطابق كيعني لحالة لي جوج أشكال كيكون عندهوم نفس الشكل و نفس لقد.
هاد الجوج مفاهيم كيتعممو ف نضرية التسطار التحويلي لي كاتدرس لمزايا ديال لأشكال التسطارية تحت نواع مختالفين ديال التحويلات.
لمصاوبة ب لكومپا و لمسطارة
ف لماط لكلاسيكي، لأشكال التسطارية كانو ف لعادة كيتصاوبو غير ب جوج أدوات هوما لمسطارة و لكومپا. أي مصاوبة ديال شكل تسطاري كان خاصها تدار ف عدد مسالي ديال لخطوات. ولاكين معا لوقت بانو حالات ديال شكال لي مايمكنش يتصاوبو غير ب هاد الجوج أدوات. لمضلع لمصاوباوي هوّ مضلع لي يقدر يتصاوب غير ب لمسطارة و لكومپا.
لأبعاد
ف التسطار التقليدي، كيتدرسو فضاءَات ب بعد واحد (مستقيم)، ب جوج أبعاد (مستوى)، و ب 3 د لأبعاد (فضاء). لعولاما د لماط هادي جوج قرون و هوما كيتعاملو معا فضاءَات ب 4 د لأبعاد ؤلا كتر.
ف الطوپولوجيا لعامة، لمفهوم ديال لبعد تعمم من لأعداد الطبيعية ل اللامسالية (يعني يقدر يكون عندنا فضاء فيه أبعاد ماكيتسالاوش، بحال ف فضاء د هيلبرت) ؤلا أعداد حقيقية بحال التسطار لمهرس.
السيميتري
ال سيميتري واحد لمفهوم لي كانلقاوه ف التسطار تقريباً من لبدية د التاريخ ديالو. السيميتري ديال دوارة، مضلع منتاضم ؤلا مجسم پلاطوني كانت عندها دلالة كبيرة عند لفلاسفة لقدام، و تدار ليها تحليل تا قبل من ؤقليدس.
لموتيفات السيميترية كاينين ف الطبيعة و متّلوهوم لفنانين ف لأعمال ديالهوم، بحال لحرايفيا لمغاربا ف لفن د الزليج، ؤلا ف الرسيم، النحت و غيرهوم. ف النص التاني د لقرن 19، لبقشاشا التسطاريين ركّزو بشكل كبير على لعلاقة مابين السيميتري و التسطار. متلاً لعالم د لماط فيليكس كلاين، ف إطار لپروڭرام د إرلانڭن، عتابر بلي السيميتري بواحد الشكل دقيق، و على طريق لمفهوم ديال ڭروپ د التحويلات، كاتعطينا لماهية ديال التسطار براسها. ف التسطار لؤقليدي، السيميتري كاتبان ف التطابق و لإزاحات و التدوير ديال لأشكال و الدمج مابين هاد التحويلات. ولاكين كلاين خدا لإلهام ديالو سيرتو من لخدمة ديال بولياي، لوباتشيڤسكي، ريمان و صوفوس لي. السيميتريات لمتقطعة و لمتواصلة بجوج كيلعبو دور ف التسطار، اللولة ف الطوپولوجيا و النضرية التسطارية د لڭروپات، و التانية ف نضرية لي و التسطار د ريمان.